Diari Oficial de la Generalitat Valenciana


Sumari del DOGV 3872, del 07-11-2000 (2000/8600)

ORDRE de 20 d'octubre de 2000, per la qual s'estableixen ajudes per a la realització de les activitats dels subprogrames II, III i IV i algunes del subprograma VI del Programa de Millora de la Qualitat de la Producció d'Oli d'Oliva a Espanya corresponent a la campanya 2000/2001 i a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/8600


Data del document
:   20-10-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * oleïcultura
    * oli d'oliva
    * oliva
    * almàssera
    * suport econòmic
    * ajuda a l'agricultura
    * qualitat del producte
    * ajuda pública

ORDRE de 20 d'octubre de 2000, per la qual s'estableixen ajudes per a la realització de les activitats dels subprogrames II, III i IV i algunes del subprograma VI del Programa de Millora de la Qualitat de la Producció d'Oli d'Oliva a Espanya corresponent a la campanya 2000/2001 i a la Comunitat Valenciana. [2000/S8600]
  
En el Reglament (CE) 528/1999, de la Comissió, de 10 de març, pel qual s'estableixen les mesures destinades a millorar la qualitat de la producció oleícola, i en el Reglament (CE) 644/2000, de la Comissió, de 28 de març, pel qual se'n fixa el finançament per a la campanya 2000/2001, s'estableix el conjunt d'accions que poden emprendre els estats membres amb la finalitat de millorar la qualitat de la producció d'oli d'oliva i el seu impacte en el medi ambient, com també la necessitat que s'integren en un programa que en comprenga totes o algunes. El Ministeri d'Agricultura, Pesca i Alimentació i les comunitats autònomes productores d'oli d'oliva han programat les activitats per a la campanya 2000/2001 (de l'1 de maig de 2000 al 30 d'abril de 2001). Aquest programa ha estat aprovat per mitjà de l'Ordre Ministerial de 27 d'abril de 2000 (BOE d'1 de maig).
  
Aquest programa es divideix en diversos subprogrames. Amb el subprograma II es pretén la millora de les condicions de conreu i tractament de les oliveres, de recollida, emmagatzematge i transformació de les olives, i també l'emmagatzematge de l'oli produït, i té com a activitats aprovades per a la Comunitat Valenciana dotze cursos de formació i un total de 86.864.017 pessetes (divuit milions de pessetes), equivalent a 108.182,18 euros (cent vuit mil cent vuitanta-dos euros i divuit cèntims).
  
La finalitat del subprograma III és l'assistència tècnica a les almàsseres a fi de contribuir a la millora del medi ambient i a l'augment de la qualitat de la producció d'oli d'oliva. Per a la Comunitat Valenciana, s'han previst diverses actuacions amb un cost global de 11.920.498 pessetes (tretze milions de pessetes), equivalent a 78.131,57 euros (setanta-vuit mil cent trenta-un euros i cinquanta-set cèntims).
  
Amb el subprograma IV es busca millorar l'eliminació dels residus de trituració en condicions que no siguen nocives per al medi ambient. Es pretén actuar sobre la màxima quantitat d'almàsseres, i els fons disponibles són de 7.000.000 pessetes (set milions de pessetes), equivalent a 42.070,85 euros (quaranta-dos mil setanta euros i vuitanta-cinc cèntims).
  
Amb el subprograma VI es pretén posar a disposició del sector laboratoris d'anàlisi i sales de degustació per caracteritzar els olis d'oliva verges. Una de les actuacions d'aquest programa pretén sufragar les despeses de funcionament dels laboratoris, sales de degustació i unitats de control instal·lades durant campanyes anteriors. Amb aquesta finalitat, es disposa de 3.000.000 pessetes (tres milions de pessetes), equivalent a 18.030,36 euros (divuit mil trenta euros i trenta-sis cèntims).
  
Perquè les accions puguen ser realitzades d'una manera eficaç i puguen ser finançades, i en virtut de les atribucions que tinc conferides,
  
Ordene
  
Article 1. Objecte
  
Mitjançant aquesta ordre s'estableixen els terminis i les condicions per a la concessió d'ajudes en l'àmbit de la Comunitat Valenciana corresponent als subprogrames II, III i IV i a les actuacions de potenciació i manteniment de laboratoris organolèptics, laboratoris fisicoquímics i unitats de control del subprograma VI del Programa de Millora de la Qualitat en la producció d'oli d'oliva, gestionats per la Conselleria d'Agricultura, Pesca i Alimentació i regulats per l'Ordre de 27 d'abril de 2000, del Ministeri d'Agricultura, Pesca i Alimentació (BOE d'1 de maig de 2000).
  
Article 2. Activitats objecte de l'ajuda
  
1. Subprograma II
  
Cursos d'Olivicultors
  
Objectiu: formació d'olivicultors en millora de les condicions fitotècniques de les oliveres, recol·lecció i transport de les olives, emmagatzematge, conservació i comercialització de l'oli produït i criteris de qualitat de l'oli.
  
Nombre d'alumnes: 20-30.
  
Hores mínimes: 24.
  
Nombre mínim de cursos que es realitzaran: 3.
  
Cursos de Gestió Empresarial
  
Cursos de Gestió de la Producció
  
Objectiu: fer conéixer als almasserers conceptes de mercats, qualitat de l'oli d'oliva, operacions preliminars, gestió de patis, preparació de la pasta, separació, mètodes de 2 i 3 fases, control i regulació del procés, classificació d'olis, emmagatzematge i conservació, presa de mostres i tècniques de neteja.
  
Nombre d'alumnes: 20-30.
  
Hores mínimes: 16.
  
Nombre mínim de cursos que es realitzaran: 2.
  
Cursos de gestió de la comercialització
  
Objectiu: fer conéixer als responsables d'almàssera tècniques per millorar la comercialització dels olis: mecanismes de millora de la qualitat de la producció, millora d'envasament i presentació, eines de promoció de la qualitat, ajudes de les administracions, estat dels mercats, adaptació de la producció a la demanda, planificació comercial o ús de noves tecnologies en l'administració de l'empresa.
  
Nombre d'alumnes: 20-30.
  
Hores mínimes: 16.
  
Nombre mínim de cursos que es realitzaran: 1.
  
Cursos de gestió segons normes de qualitat
  
Cursos de gestió de qualitat industrial
  
Objectiu: fer conéixer als responsables d'almàssera els sistemes de gestió segons les normes de la sèrie ZOU 7754 posant l'accent en la nova família QDV 9081:2000, i també la implantació de sistemes ARCPC subratllant els avantatges que presenta implantar simultàniament els dos sistemes. A més a més, caldrà impartir nocions del procés de certificació, la importància de la certificació acreditada i els possibles costos i beneficis.
  
Nombre d'alumnes:15-20.
  
Hores mínimes: 15.
  
Nombre mínim de cursos que es realitzaran: 1.
  
Cursos de gestió de qualitat mediambiental
  
Objectiu: fer conéixer als responsables d'almàssera possibilitats per afrontar els seus problemes mediambientals mostrant-los els instruments amb què poden comptar: normes de la sèrie ISO 14231, Reglament CEE 1.836/1993, d'ecogestió i ecoauditoria, les possibilitats d'integrar la gestió mediambiental en un únic sistema juntament amb la gestió de qualitat i el ARCPC.
  
Nombre d'alumnes: 15-20.
  
Hores mínimes: 15.
  
Nombre mínim de cursos que es realitzaran: 1.
  
Cursos de panels de degustació
  
Cursos de formació de degustadors
  
Objectiu: formar i seleccionar persones amb capacitats adequades per a la degustació. Familiaritzar-les amb els conceptes d'anàlisis organolèptiques, explicar-los les característiques sensorials dels olis d'oliva (atributs positius i negatius), els mètodes de degustació i puntuació. Mesurar la capacitat sensorial de cada degustador individualment.
  
Nombre d'alumnes: 15-20.
  
Hores mínimes: 15.
  
Nombre mínim de cursos que es realitzaran: 2.
  
Cursos de selecció i entrenament de panels
  
Objectiu: a partir d'alumnes que hauran estat formats com a degustadors amb una capacitat sensorial per damunt del que s'exigeix en l'annex XII del Reglament 2.568/1991, realitzar entrenament per harmonitzar criteris entre degustadors, mesurar i aprendre a mesurar el llindar mitjà d'un panel, fer proves de classificació d'olis segons els mètodes de la UE i del COI.
  
Nombre d'alumnes: 15-20.
  
Hores mínimes: 15.
  
Nombre mínim de cursos que es realitzaran: 2.
  
2. Subprograma III
  
Actuació III.1. Assistència tècnica a almàsseres
  
Els objectius de l'actuació són:
  
- Determinar la qualitat de l'oli d'oliva en arbre, pati, tremuja, centrifugadora (o vaset, o decantador) i celler.
  
- Diagnosticar l'estat en què es troba el procés productiu pel que fa a la qualitat.
  
- Proposar les mesures correctores oportunes.
  
Amb aquesta finalitat, es duran a terme les activitats següents:
  
- Realització d'una visita inicial a cada almàssera per fixar els moments i punts de mostreig i estudiar-ne la situació general (caldrà preparar i emplenar un qüestionari a l'efecte).
  
- Realització, almenys, de tres controls per almàssera al principi, a mitjan i al final de campanya, en els quals s'emplenaran nous qüestionaris i se'n prendran mostres, a les quals s'efectuaran, almenys, les anàlisis indicades en l'annex 4.
  
- A partir de la visita i els resultats dels assajos, caldrà elaborar una memòria particular per a cada almàssera amb el contingut mínim indicat en l'annex 5.
  
Actuació III.2. Ajuda econòmica per a la implantació de sistemes de gestió de qualitat i gestió mediambiental
  
- Diagnosi de la situació inicial.
  
- Disseny, desenvolupament i implantació en cada almàssera d'un sistema de qualitat que inclourà aspectes de les normes EOU 1052 (tenint en compte la futura VOP 7598:2000) i ISO 14056. Caldrà incloure-hi, si és necessari, formació i motivació del personal.
  
- Realització d'una auditoria final per comprovar el grau d'implantació del sistema.
  
Actuació III.3. Diagnosi i implantació de sistemes de ARCPC en almàsseres
  
- Diagnosi de la situació actual de l'almàssera.
  
- Avaluació de les possibilitats d'implantació d'un sistema ARCPC en cada almàssera.
  
- Desenvolupament de la documentació del sistema.
  
- Formació del personal de les almàsseres sobre la posada en marxa del sistema i importància d'aquest.
  
- Visites de seguiment per comprovar que les almàsseres posen en pràctica el que s'ha aprés.
  
Tot el treball es farà basant-se en la guia d'aplicació de ARCPC formalitzada pel Ministeri de Sanitat i Consum.
  
3. Subprograma IV.
  
Millora de l'eliminació de residus de la trituració en condicions que no són nocives per al medi ambient
  
- Preparació d'un qüestionari d'avaluació i presa de dades.
  
- Visita a cadascuna de les almàsseres per estudiar el volum i la composició dels residus de trituració produïts en les almàsseres i els sistemes utilitzats en la gestió.
  
- Presa de mostres dels residus de trituració i anàlisi per determinar-ne la composició (sòlids en suspensió; greix; pH i conductivitat; nitrogen i les seues formes: nitrats, nitrits; i amoni; fòsfor hidrolitzat, clorurs) i el poder contaminant (DBO i DQO, metalls pesants, residus de plaguicides).
  
- Estudi dels resultats i elaboració d'un pla de tractament dels residus.
  
4. Subprograma VI
  
Despeses de funcionament dels laboratoris organolèptics, laboratoris fisicoquímics i unitats de control establits en el Programa Nacional de Millora de la Qualitat de l'Oli d'Oliva en campanyes anteriors. S'hi inclou la compra de material fungible de laboratori.
  
Article 3. Beneficiaris de les ajudes
  
Seran beneficiaris de les ajudes regulades en aquesta ordre:
  
Per a les actuacions del subprograma II: les entitats sense ànim de lucre relacionades amb el sector oliverer-almasserer.
  
Per a les actuacions dels subprogrames III i IV: les associacions de productors i cooperatives del sector oliverer-almasserer i les almàsseres.
  
Per a les actuacions del subprograma VI: les entitats on es troben localitzats els laboratoris organolèptics, els laboratoris fisicoquímics i les unitats de control establits en el Programa Nacional de Millora de la Qualitat de l'Oli d'Oliva en campanyes anteriors.
  
Article 4. Quantia de les ajudes
  
Les ajudes objecte d'aquesta ordre seran finançades a càrrec dels fons del FEOGA-Garantia, previstos en l'Ordre de 27 d'abril de 2000, del Ministeri d'Agricultura, per la qual s'aprova el Programa de Millora de la Qualitat de la Producció de l'Oli d'Oliva per a la campanya 2000-2001.
  
Per al subprograma II, l'import màxim establit és de 87.453.497 pessetes (108.182,18 euros). Les activitats podran ser finançades fins amb el cent per cent del cost, amb un límit d'un milió cinc-centes mil pessetes per curs.
  
Per al subprograma III, el límit màxim establit és de 15.688.387 pessetes (tretze milions de pessetes), equivalent a 78.131,57 euros (setanta-vuit mil cent trenta-un euros i cinquanta-set cèntims), amb un límit de 200.000 pessetes per almàssera per a l'actuació III.1, 300.000 pessetes per almàssera per a l'actuació III.2 i 250.0000 pessetes per almàssera per a l'actuació III.3.
  
Per al subprograma IV, el límit màxim establit és de 7.000.000 pessetes (set milions de pessetes), equivalent a 42.070,85 euros (quaranta-dos mil setanta euros i vuitanta-cinc cèntims), amb un límit de 35.000 pessetes per almàssera.
  
Per al subprograma VI, l'import màxim establit és de 3.000.000 pessetes (18.030,36 euros). Les activitats podran ser finançades fins amb el cent per cent del cost.
  
La concessió de les ajudes serà efectuada per la consellera d'Agricultura, Pesca i Alimentació, a càrrec de la línia 2015 del capítol IV del programa 714.50, Ordenació i Garantia Agrària en el Marc de la PAC.
  
Article 5. Sol·licituds
  
Les sol·licituds s'adreçaran a l'Institut Valencià de Qualitat Agroalimentària, Conselleria d'Agricultura, Pesca i Alimentació, c/ Amadeu de Savoia, 2, 46361 València.
  
Les sol·licituds aniran acompanyades de la documentació següent:
  
Comuna a tots els subprogrames:
  
Documentació que acredite la capacitat de l'entitat sol·licitant per a ser beneficiària de les ajudes.
  
Poders que habiliten el signant per actuar en nom de l'entitat sol·licitant.
  
Justificació de trobar-se al corrent de les obligacions fiscals i de Seguretat Social.
  
Per al subprograma II:
  
Memòria de l'activitat que es desplegarà, la qual inclourà:
  
1. Programa de cursos. S'hi inclourà el calendari de cursos (aproximat), el temari detallat, indicació del material didàctic que es preveu d'utilitzar, mitjans tècnics d'ensenyament, professorat previst, amb el seu curriculum vitae.
  
2. Pressupost.
  
3. Experiència: descripció de les últimes activitats realitzades en aquesta àrea durant els darrers tres anys.
  
Caldrà presentar un document 1 i un document 2 per cada curs per al qual se sol·licita ajuda. El document 3 podrà presentar-se una sola vegada.
  
Per als subprogrames III i IV:
  
Memòria d'activitats que es desplegaran (d'acord amb les activitats), calendari previst, pressupost i empreses col·laboradores que es preveu contractar, si s'escau.
  
Per al subprograma VI:
  
Pressupost de despeses de funcionament previst pel laboratori o la unitat de control. Aquest pressupost es considera orientatiu per determinar-ne l'import de subvenció, tot i que es podrà acceptar després, en la justificació de despeses, diferències en els conceptes pagats (per exemple, s'hi admetrà que la quantitat gastada en material de vidre siga menor i n'augmente la gastada en reactius).
  
El termini de presentació de sol·licituds durarà vint dies a partir de l'endemà de la publicació d'aquesta ordre.
  
Article 6. Criteris de resolució
  
Per fer la proposta de resolució de les sol·licituds presentades per al subprograma II, l'Institut Valencià de Qualitat Agroalimentària tindrà en compte els criteris següents:
  
S'afavorirà les sol·licituds:
  
que proposen més cursos que la quantitat mínima especificada (fins a cinc punts)
  
que presenten una distribució territorial més homogènia ateses les zones olivereres de la Comunitat Valenciana (fins a tres punts)
  
que proposen una major quantitat d'alumnes per curs (fins a tres punts)
  
que presenten un professorat més capacitat per impartir els cursos (fins a cinc punts)
  
que utilitzen millors mitjans materials i tècniques didàctiques més avançades (fins a dos punts)
  
que tinguen previst realitzar difusió de les activitats que realitzaran (fins a un punt)
  
L'ajuda es concedirà a la sol·licitud que obtinga la major puntuació total en cada grup de cursos.
  
Per fer la proposta de resolució de les sol·licituds presentades per als subprogrames III i IV, l'Institut Valencià de Qualitat Agroalimentària tindrà en compte el criteri següent:
  
S'afavoriran les sol·licituds que hauran previst en la memòria d'actuacions actuar en un major nombre d'almàsseres (fins a 10 punts). Es concedirà l'ajuda per ordre de puntuació fins que s'esgote el pressupost.
  
El termini de resolució de les sol·licituds que es formularan serà d'un mes comptador des de la data de finalització del termini de presentació de sol·licituds, i es comunicarà a l'interessat en el termini de deu dies. Una vegada transcorregut aquest termini sense que s'haja dictat resolució expressa s'entendrà que les sol·licituds han estat desestimades.
  
Article 7. Termini d'execució
  
Les activitats objecte de subvenció es realitzaran abans del 30 d'abril de 2001.
  
Article 8. Justificació i pagament
  
La justificació de la inversió es realitzarà abans de trenta dies després d'acabada l'activitat objecte de subvenció, per mitjà de la presentació de factures i justificants de pagament, contractes de personal, si escau, o qualsevol altre document admissible en dret.
  
En el cas d'actuacions del subprograma II, els documents justificatius a què es fa referència en el paràgraf anterior s'acompanyaran d'una memòria amb el resultat de l'activitat, la qual contindrà els punts especificats en l'annex 1.
  
En el cas d'actuacions dels subprogrames III, IV i VI, els documents justificatius a què es fa referència en el paràgraf anterior s'acompanyaran d'una memòria amb el resultat de l'activitat, amb prou contingut per avaluar-ne el desenvolupament.
  
La Conselleria d'Agricultura, Pesca i Alimentació podrà sol·licitar, pel que fa al cas, informació complementària al beneficiari.
  
Article 9. Controls
  
La Conselleria d'Agricultura, Pesca i Alimentació realitzarà controls de gabinet de totes les activitats a través de l'estudi de la documentació lliurada abans i després de la realització d'aquesta.
  
En el cas del subprograma II, s'exigeix que els organitzadors passen als alumnes un qüestionari d'avaluació del curs, el qual contindrà, almenys, els punts de l'annex 2. Aquests qüestionaris s'han d'adjuntar posteriorment a la memòria que s'esmenta en l'article 8.
  
A més a més, si més no en el 10% dels cursos i de les almàsseres on es farà alguna de les actuacions dels subprogrames III i IV, es realitzaran controls de camp i es comprovaran in situ les condicions de realització de les activitats.
  
Disposició addicional
  
Es faculta el director de l'Institut Valencià de Qualitat Agroalimentària com a coordinador general de la Conselleria d'Agricultura, Pesca i Alimentació per al Programa Nacional de Qualitat de l'Oli d'Oliva, perquè dicte les instruccions oportunes per a l'aplicació correcta d'aquesta ordre.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 20 d'octubre de 2000
  
La consellera d'Agricultura, Pesca i Alimentació
  
MARIA ÀNGELS RAMON-LLIN I MARTÍNEZ
  
Annex I
  
Contingut mínim de la memòria
  
La memòria ha d'anar signada pel director del curs.
  
Nota: dels documents que se sol·liciten en els annexos, cal lliurar-ne l'original, i l'entitat podrà quedar-se amb còpia.
  
A. Dades generals del curs
  
A.1. Títol
  
A.2. Lloc de celebració
  
A.3. Dates
  
A.4. Horari
  
B. Programa inicial i programa definitiu, amb indicació del professorat i un breu resum del contingut de cada tema
  
C. Formes de publicitat emprades, amb valoració sobre l'efectivitat
  
D. Apreciació general del desenvolupament del curs, amb indicació de possibles problemes
  
D.1. Contingut tècnic
  
D.2. Alumnes (nivell tècnic, interés demostrat?)
  
D.3. Locals
  
D.4. Mitjans materials
  
D.5. Restauració
  
D.6. Altres
  
E. Conclusions dels qüestionaris d'avaluació
  
F. Annexos:
  
F.1. Fitxes d'alumnes assistents, segons el model de l'annex 3
  
F.2. Fulls de control d'assistència
  
F.3. Qüestionaris d'avaluació
  
F.4. Documentació lliurada a l'alumne (llevat que aquesta ja s'haja lliurat amb la memòria)
  
Annex II
  
Qüestionari d'avaluació del curs
  
Curs:
  
Lloc de celebració: (local, adreça, municipi, província)
  
Dates:
  
Li preguem que conteste aquest qüestionari anònim amb objectivitat. La seua finalitat és millorar en edicions futures. Moltes gràcies.
  
Instruccions: Marque amb una X l'alternativa que més s'acoste a la seua opinió:
  
1: NS/NC
  
2: Deficient, poc interessant
  
3: Regular
  
4: Bo, interessant
  
5: Molt bo, molt interessant.
  
Expresse's lliurement en els espais que s'hi destinen.
  
A. Contingut del curs:
  
Contingut global del curs 1 2 3 4 5
  
Coherència del programa 1 2 3 4 5
  
Qualitat de la documentació repartida 1 2 3 4 5
  
Nivell tècnic 1 2 3 4 5
  
Ha conegut noves tècniques que puguen
  
ser d'interés en la seua activitat- SÍ Regular NO
  
Comentaris i suggeriments sobre el contingut del curs i temes en què creu necessari aprofundir més:
  
B. Professorat:
  
Valoració global del professorat 1 2 3 4 5
  
Valoració del professorat: coneixements 1 2 3 4 5
  
Capacitat de comunicació 1 2 3 4 5
  
Comentaris i suggeriments sobre els professors:
  
C. Organització:
  
Organització global 1 2 3 4 5
  
Condicions dels locals de celebració 1 2 3 4 5
  
Adequació dels mitjans tècnics i materials 1 2 3 4 5
  
Capacitat de resolució de problemes
  
de l'organització 1 2 3 4 5
  
Difusió del curs, informació prèvia 1 2 3 4 5
  
Serveis d'inscripció 1 2 3 4 5
  
Coordinació entre els diferents serveis 1 2 3 4 5
  
La duració del curs li ha semblat Molt curta
  
 Curta
  
 Adequada
  
 Llarga
  
¿Com va conéixer la celebració del curs- (Estaments públics, cooperatives, associacions agràries, amistats o coneguts, cartells o fullets, altres.)
  
¿Què l'animà a inscriure-s'hi-
  
Comentaris i suggeriments sobre l'organització.
  
D. Valoració global:
  
Valoració global del curs 1 2 3 4 5
  
En conclusió, ha cobert el curs les seues expectatives- SÍ NO
  
¿Considera que les coses que ha aprés són positives per al seu treball- SÍ NO
  
Si haguera sabut que el curs es desenvolupava com ho ha fet, ¿s'hi hauria inscrit vosté- SÍ NO
  
Per favor, expresse vosté qualsevol opinió que desitge sobre aquest curs:
  
Moltes gràcies per la seua col·laboració.
  
Annex III
  
Model de fitxa d'alumne
  
Programa de Millora de la Qualitat de l'Oli d'Oliva
  
Cursos de formació. Campanya 2000/2001
  
Curs:
  
Lloc de celebració:
  
Adreça:
  
Municipi:
  
Província:
  
Dades de l'alumne:
  
Nom i cognoms:
  
NIF:
  
Entitat a què pertany:
  
Adreça:
  
Localitat:
  
Província:
  
Telèfon:
  
Edat:
  
Nivell d'estudis:
  
(Sense estudis, primaris, batxiller, universitari)
  
Professió:
  
(Agricultor, almasserer, tècnic de laboratori, tècnic d'agricultura, Administració, altres)
  
Annex IV
  
Anàlisis mínimes a realitzar
  
Tipus de mostra Assaig
  
Oliva Percentatge d'olives procedent del sòl
  
 Índex de maduresa de les
  
 olives procedents d'arbre
  
 Percentatge de fruits sans
  
 Humitat
  
 Riquesa greix
  
 Percentatge d'oli extret
  
 Residus fitosanitaris
  
Oli Dissolvents halogenats
  
 Índex de peròxids
  
 K270 i K232
  
 Estabilitat
  
 Polifenols
  
 Acidesa
  
 Residus fitosanitaris
  
 Anàlisi organolèptica
  
 (classificació, puntuació
  
 i perfil mitjà)
  
Aigua Potabilitat
  
 Coure
  
 Ferro
  
 Dissolvents halogenats
  
Pinyola Percentatge d'humitat
  
 Percentatge de greix
  
Morca i aigua Residu sec
  
de llavat Percentatge de greix
  
 Percentatge d'humitat
  
Annex V
  
Contingut mínim de la memòria
  
Dades generals de l'almàssera
  
Nom i raó social. Adreça, localitat, província, telèfon o altres mitjans de contact (fax, correu electrònic, tèlex). Persona/es de contacte durant la realització del treball: nom/s i càrrec/s. En cas de cooperatives, nombre d'associats. En altres casos, caldrà indicar els mitjans d'obtenció de l'oliva.
  
Dades de producció de l'almàssera
  
Capacitat de mòlta màxima. Producció mitjana dels últims anys (quilos d'oliva i d'oli). Principals varietats. Classificació comercial dels olis obtinguts. Tecnologia de mòlta (molins de corrons, de boles, de martells), d'extracció (contínua de dues o tres fases, discontínua, repassada), de separació (centrifugadora vertical o horitzontal, decantador, vasets). Dipòsits d'emmagatzematge: capacitat, material, condicions ambientals. Controls interns de qualitat que realitzen.
  
Dades de les visites
  
Dates. Qüestionaris utilitzats. Mostres preses.
  
Dades de les anàlisis
  
Laboratori. Dates d'inici i finalització d'anàlisis, resultats.
  
Conclusions
  
Accions correctores proposades
  
Annexos